《从军诗五首·其三》
两汉·王粲

从军征遐路，讨彼东南夷。
方舟顺广川，薄暮未安坻。
白日半西山，桑梓有余晖。
蟋蟀夹岸鸣，孤鸟翩翩飞。
征夫心多怀，恻怆令吾悲。
下船登高防，草露沾我衣。
回身赴床寝，此愁当告谁。
身服干戈事，岂得念所私。
即戎有授命，兹理不可违。

作者简介：王粲（177-217），字仲宣，山阳郡高平（今山东微山）人。东汉末年著名文学家，“建安七子”之一，由于其文才出众，被称为“七子之冠冕”。初仕刘表，后归曹操。